ટેલીવિઝન મહારાણી એકતા કપૂરે સ્ટાર પ્લસ સાથે પુનઃ જોડાણ કર્યું છે અને તેઓ બાલાજી ટેલીફિલ્મ્સના બૅનર હેઠળ યે હૈ મોહબ્બતેં લઈને આવી રહ્યાં છે . તેમને આશા છે કે યે હૈ મોહબ્બતેં પુનઃ તેવો જ જાદૂ પ્રસારવશે કે જેવો તેમના અગાઉના શો પ્રસરાવી ચુક્યા છે . આ સીરિયલમાં ટેલીવિઝન સ્ટાર્સ દિવ્યંકા ત્રિપાઠી તેમજ કરણ પટેલ લીડ રોલ કરી રહ્યાં છે . એકતાએ એક નિવેદનમાં જણાવ્યું - મારૂં સ્ટાર સાથેનું પુનઃ જોડાણ દૂરગામી રહેશે . અમે બંનેએ મળી અનેક સફળતાઓ ઉજવી છે . મને આશા છે કે મારી જૂની સીરિયલના પાત્રોની જેમ યે હૈ મોહબ્બતેંના પાત્રો ઇશિતા તેમજ રમન પણ લોકપ્રિય થશે . એકતા કપૂર સ્ટાર પ્લસ ઉપર ક્યોંકિ સાસ ભી કભી બહૂ થી અને કહાની ઘર ઘર કી જેવી સફળ શ્રેણીઓ રજૂ કરી ચુક્યાં છે . યે હૈ મોહબ્બતેં એક દિલ્હીના બે પાડોશીઓ અય્યર્સ તેમજ ભલ્લાસની શહેરી વાર્તા છે . બંને પરિવારો વચ્ચે સંઘર્ષમય પરિસ્થિતિઓ હોય છે અને તે જ દરમિયાન અય્યર્સની ડેંટિસ્ટ પુત્રી ઇશિતા તેમજ ભલ્લાસના બિઝનેસમૅન પુત્ર રમન એક - બીજા પ્ર્યે આકર્ષાય છે . આ શો 3જી ડિસેમ્બરથી શરૂ થાય છે . સીરિયલમાં નીના કુલકર્ણી , અભય ભાર્ગવ , કૌશલ કપૂર , શહેનાઝ રિઝવાન તથા રુહાનિકા ધવન પણ છે . સ્ટાર પ્લસના જનરલ મૅનેજર ગૌરવ બૅનર્જીએ જણાવ્યું - અમે એકતા સાથે પુનઃ ભાગીદારી કરી ખુશ છીએ . તેઓ જે સ્ટોરી લઈને આવ્યા છે , તે શહેરી અને સામયિક છે . આ લવ - સ્ટોરી લગ્ન બાદ શરૂ થાય છે . તે જીવનમાં પ્રેમની બીજી તકને દર્શાવે છે . શોમાં એક આધુનિક યુગલ દ્વારા રોજ - રોજ ફેસ કરાતી સમસ્યાઓ પર આધારિત છે . અમને આશા છે કે અમારા શહેરી દર્શકો ઇશિતા અને રમન સાથે જોડાશે અને તેમની લવ - સ્ટોરીને ફૉલો કરશે .